राज्य में 30 प्रतिशत आबादी वोक्कालिगा समुदाय की है, जबकि 16 प्रतिशत मुस्लिम समुदाय की आबादी है। ऐसे यह दोनों समुदाय मिलकर करीब 90 सीटों पर निर्णायक स्थिति में आ जाते हैं। राजनीतिक विश्लेषकों का मानना है कि इसमें से करीब 70 सीटों पर जेडीएस मजबूत स्थिति में है, वहीं 20 सीटों पर भाजपा अपने पक्ष में माहौल बनाने में जुटी है। दूसरी तरफ कांग्रेस भी इन सीटों पर अपनी जीत को लेकर उत्साहित है। यही वजह है कि वोक्कालिगा समुदाय के मतदाताओं को लेकर कांग्रेस और जेडीएस के बीच में नूरा कुश्ती चल रही है। इसका सियासी लाभ लेने के लिए मोदी ने देवगौड़ा की तारीफ का पासा राजनीति के मैदान में फेंक दिया है।